Diari Oficial de la Generalitat Valenciana


Sumari del DOGV 8056, del 06-06-2017 (2017/3939)

Informació pública de la modificació puntual número 2 del Catàleg de béns i espais protegits del Pla general.
-------------------------------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/3939


Data del document
:   05-05-2017

Organisme emissor
:   Ajuntament de Petrer

Tipus de document
:   Anunci

Descriptors 

:   * Petrer
    * pla d'urbanisme
    * administració local

Informació pública de la modificació puntual número 2 del Catàleg de béns i espais protegits del Pla general. [2017/3939]  
En compliment del que disposa l'article 57 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, es publica l'acord adoptat pel Ple de l'Ajuntament, en sessió celebrada el dia 27 d'abril de 2017, en relació amb la modificació puntual núm. 2 del Catàleg de béns i espais protegits del Pla general de Petrer que textualment, en la seua part dispositiva, diu:  
  
«Primer. Sotmetre a informació pública la modificació puntual núm. 2 del Catàleg de béns i espais protegits del Pla general de Petrer, redactada pels serveis tècnics municipals, que té per objecte la catalogació com a Bé de Rellevància Local (BRL) amb la categoria de Lloc Històric d'Interés Local de la finca el Poblet, durant el termini de 45 dies, per mitjà d'anunci publicat en el Diari Oficial de la Generalitat Valenciana i en premsa escrita de gran difusió en la localitat, perquè els interessats puguen presentar les al·legacions i els suggeriments que estimen oportuns.  
La documentació es podrà consultar en les dependències municipals en horari d'oficina o en la pàgina web de l'Ajuntament   
http://www.petrer.es/regidories/urbanisme.  
  
Segon. Sol·licitar informes de les administracions públiques amb competències que puguen estar afectades per l'objecte de la modificació.  
  
Tercer. Suspendre, en els termes de l'article 64 de la LOTUP, la tramitació i l'atorgament de llicències de parcel·lació de terrenys, edificació i demolició, així com d'acords aprovatoris de programes, en l'àmbit delimitat en el document que s'exposa al públic que constitueix la finca el Poblet i els terrenys del seu entorn d'afecció, excepte aquelles llicències que siguen compatibles amb l'antiga i la nova ordenació.»  
  
  
Cosa que es publica perquè se'n prenga coneixement, i es fa saber que, contra els apartat primer i segon, d'acord amb l'article 112 de la Llei 39/2015, d'1 d'octubre, del procediment administratiu comú de les administracions públiques, el present acte és de mer tràmit i no és possible la interposició de recurs contra aquest, sense perjudici de mostrar la seua oposició per a la seua consideració en la resolució que pose fi al procediment, i formular les al·legacions i presentar els documents i les justificacions que estimen pertinents.  
  
Contra l'apartat tercer, podeu interposar, amb caràcter potestatiu, indistintament i alternativament, els recursos següents:  
- De reposició, davant del mateix òrgan que ha dictat l'acord, en el termini d'un mes, a partir de l'endemà de la notificació; es considerarà prorrogable al següent dia hàbil el termini marcat quan l??últim dia recaiga en dissabte.  
- Contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació, i en el supòsit d'haver interposat amb anterioritat el de reposició, comptats a partir de la notificació de la seua resolució expressa o de la seua desestimació presumpta; s'entendrà desestimat aquest a falta de resolució i notificació expressa en el termini d'un mes des de la seua interposició. Per a la interposició d'aquest recurs jurisdiccional no correrà termini el mes d'agost.  
Tot això, sense perjudici que pugueu utilitzar altres mitjans d'impugnació si ho estimeu convenient, i sense perjudici del que disposa respecte a la competència territorial dels jutjats i tribunals d'aquest ordre l'article 14 de la Llei 29/1998, de 13 de juliol.  
  
Petrer, 5 de maig de 2017.- L'alcalde: Alfonso Lacasa Escusol.